**** **บันทึกข้อความ**

**หน่วยงาน** ฝ่ายกลยุทธ์เทคโนโลยีสารสนเทศ ส่วนโครงสร้างพื้นฐานเทคโนโลยีสารสนเทศ โทร. 4645, 4642

**ที่** กสท กท.(พก.)/ **วันที่** พฤษภาคม 2556

**เรื่อง** แจ้งเตือนสิ้นสุดการผลิต และจำหน่าย Microsoft Windows XP และการสนับสนุนการใช้งาน ฯ

เรียน ผู้จัดการฝ่าย/สำนัก/ศูนย์/สำนักงาน.................................................

ตามที่ทางบริษัท Microsoft ได้ประกาศสิ้นสุดการผลิต และจำหน่าย Windows XP แล้วแต่ยังคงให้การสนับสนุนสำหรับการใช้งาน Windows XP ต่อไป จนถึงเดือน เมษายน 2557 นั้น (รายละเอียดตามเอกสารแนบ)

โดยการสิ้นสุดการผลิต และจำหน่าย Windows XP หมายถึง ไม่มีการจัดทำ พัฒนา และให้บริการแก้ไขปัญหาโดยตรงผ่านทางโทรศัพท์ หากมีปัญหาการใช้งานผู้ใช้งานต้องดำเนินการแก้ไขปัญหาด้วยตนเอง หรือ สอบถามผ่านช่องทางการสนับสนุนของทาง Microsoft ซึ่งยังคงให้การสนับสนุนการใช้งาน ต่อไปจนถึง เมษายน 2557 และยังคงสามารถ Activate (ในกรณี Reinstall) รวมถึงยังคงมี service pack ให้ดาวน์โหลด ได้อยู่ตามปกติ

ดังนั้นเพื่อให้การใช้งานเครื่องคอมพิวเตอร์ที่ใช้ระบบปฏิบัติการ Windows XP ภายในองค์กรมีความปลอดภัย และส่งผลกระทบต่อเครือข่าย Intranet น้อยที่สุดจึงขอความร่วมมือ ดังนี้

1. ไม่ควรนำเครื่องคอมพิวเตอร์ที่ใช้ระบบปฏิบัติการ Windows XP เชื่อมต่อเข้ามาในเครือข่าย Intranet เพื่อลดช่องโหว่ที่อาจจะเกิดขึ้น
2. หากยังมีความจำเป็นต้องใช้เครื่องคอมพิวเตอร์ที่ใช้ระบบปฏิบัติการ Windows XP อยู่ให้ ดำเนินการติดตั้ง Antivirus และทำการอัพเดทฐานข้อมูลของโปรแกรม Antivirus ให้เป็นปัจจุบันเพื่อป้องกันการแพร่กระจายของ Virus เข้าสู่เครือข่าย Intranet โดยสามารถศึกษาและติดตั้งโปรแกรม Antivirus ขององค์กรได้ที่ [http://it.cattelecom.com](http://it.cattelecom.com  )  หัวข้อ Weblink
3. สำหรับหน่วยงาน หรือพนักงานที่ใช้งานเครื่องเช่า ฯ ทุกประเภทที่สายงานเทคโนโลยีสารสนเทศจัดหามานั้น จะไม่ได้รับผลกระทบแต่อย่างใดเนื่องจากเครื่องคอมพิวเตอร์เช่าฯ ใช้ระบบปฏิบัติการ Windows 7

จึงเรียนมาเพื่อโปรดพิจารณา และดำเนินการในส่วนที่เกี่ยวข้องต่อไปด้วย จักขอบคุณยิ่ง

(นายสุวรรณ อินแบน)

ฝกท.